Dalolt a Rábaköz | KISALFÖLD
2009. 02. 11. 07:57
A Daloló Rábaköz újabb kiadását várták már a helyiek, mivel községükben is gyűjtött annak idején Barsi Ernő. A könyv 410 dalt tartalmaz, valamint játékleírásokat, mondókákat, kottákat hegedűre, lakodalmi szokások leírását és betlehemest.
A szereplők, fellépők Barsi Ernő tanár úr Rábaköz-gyűjtéséből adtak elő népdalokat.
Barsi Ernő az 1960-as években többször járt Rábacsécsényben gyűjteni. 1969-ben a község kultúrházában országos népzenei konferenciát is tartottak. Ezekre a jeles alkalmakra emlékezett vissza Barsi tanár úr a Kutasné Szabó Piroska szervezte könyvbemutatón. A kísérőműsorban az óvodások és iskolások a falu egykori nótafája, Magyar Józsefné Juliska néni dalait, játékait adták elő. Az összeállítás legfiatalabb szereplője 3 éves, a legidősebb 75 éves volt.